Som mange elver i middelhavsområdet, kan Arno ha meget ulik vannføring: Fra en voldsomt brusende, breddfullt med smeltevann på våren til en stille, rislende bekk på bunnen av elveleiet om høsten. Det har ofte ført til oversvømmelser og jordskred om våren. Ved oversvømmelsen den 4. november 1966 førte oversvømmelse i Arno til at demningene ved Firenze brøt sammen, drepte minst 40 mennesker og ødela eller skadet utallige mesterverk innen kunst og sjeldne bøker i Firenze. Selv førti år senere er det hundrevis av verker som fortsatt venter på å bli restaurert. Nyanlagte demninger høyere opp har gjort det mulig å utjevne vannføringen, slik at florentinerne kan leve mer trygt ved sin elv.